OpenLLM-France/wikimedia huggingface dataset:
# Epagòmens

Els epagòmens eren els cinc dies afegits al cicle de 360 jornades per a completar l'any solar de 365 dies, segons els antics grecs.
Heròdot escrigué:
| « | [...] que els egipcis van ser els primers de tots els homes que van descobrir l'any, tot dividint en dotze parts les seves estacions; i diuen que ho van trobar a partir dels astres. Em sembla que s'ho van fer de manera més hàbil que els grecs, en el sentit que els grecs insereixen un mes intercalar cada tres anys, a causa de les estacions, mentre que els egipcis, fent els dotze mesos de trenta dies, posen cada any cinc dies extranumeraris, i el cicle de les estacions transcorre per a ells sempre igual. | » |
| — Heròdot Història II-4 (traducció de Rubén J. Montañés) |||
La invenció del calendari civil egipci sorgeix a principis del tercer mil·lenni a. C. i hi ha evidències del seu ús en època de Xepseskaf, faraó de la dinastia IV d'Egipte. L'any civil egipci constava de 365 dies, dividit en tres estacions de 120 jornades, més cinc dies afegits, que no constituïen un mes a part.
Aquests dies eren denominats pels antics egipcis heru renpet «els que estan per damunt de l'any», també eren coneguts com a mesut necheru «del naixement dels déus», perquè es festejava el naixement de cinc deïtats egípcies: Osiris, Horus, Set, Isis i Neftis. Posteriorment, en idioma copte, van ser denominats piabot nkoyxi «el petit mes».
La primera evidència de l'existència dels dies epagòmens procedeix d'una inscripció la tomba de Nekankh, un funcionari de l'època de Menkaure (Imperi Antic). També s'esmenten en els Textos de les Piràmides.
Les estacions es denominaven:
* Inundació: akhet
* Sembra o plantació: peret
* Collita o sequera: xemu

## Mitologia

Djehuti (Tot, en grec) va crear els cinc dies epagòmens, llevant-los de la lluminositat de Khonsu, déu lunar. Aquests nous dies van permetre Nut de parir cinc fills: Osiris, Haroeris (també dit Horus Vell), Set, Isis i Neftis, perquè Ra li va prohibir de tenir-los en el transcurs de l'any.

## Vegeu també

* Calendari egipci
* Djehuti
# Ciclopentà

El ciclopentà és un hidrocarbur (compost químic format únicament per carboni i hidrogen) del grup dels hidrocarburs cíclics, que pertany a la categoria dels cicloalcans (hidrocarbur saturat, és a dir, que el tipus d'enllaç químic entre carboni i carboni és simple). La seva massa molecular és 70.
Respon a la fórmula química C₅H$_{10}$. També se'l pot representar amb un pentàgon, en el qual cada vèrtex representa un carboni i els 10 hidrògens (dos a cada carboni).

## General

* Fórmula molecular: C₅H$_{10}$

### Identificadors

* Nombre CAS: 287-92-3
* Nombre RTECS: GY2390000

### Propietats físiques

* Estat d'agregació: Líquid
* Aparença Líquid: Incolor
* Densitat: 751 kg/m³; 0,751 g/cm³
* Massa molar: 70,1 g/mol
* Punt de fusió: 322 K (48,85 °C)

### Propietats químiques

* Acidesa (pKa): ~ 45
* Solubilitat en aigua: n / d

### Compostos relacionats

* Compostos relacionats:
** Ciclopropà
** Ciclobutà
** Ciclohexà
** Cicloheptà
Valors en el SI i en condicions normals (0 °C i 1 atm), excepte quan s'indica el contrari.
# Charlotte Best (atleta)

* Per a altres significats, vegeu «Charlotte Best».
Charlotte Best (Redhill, Surrey, 7 de març de 1985) és una ex-corredora de mitjana distància anglesa. Representà al Regne Unit a la prova dels 1.500 metres llisos als Campionat del Món d'atletisme en pista coberta de 2010 sense avançar de la primera ronda. A més a més guanyà medalles de bronze a la Universíada d'estiu de 2007 i 2011.

## Competicions internacionals

Representant Regne Unit :
| Any | Campionat | Lloc | Posició | Prova | Temps |
| 2004 | Campionat del Món júnior | Grosseto, Itàlia | 5a | 4 x 400 m. relleus | 3:33.67 |
| 2007 | Campionat d'Europa sub-23 | Debrecen, Hongria | 5a | 800 m. | 2:02.72 |
| 2007 | Universíada | Bangkok, Tailàndia | 3a | 800 m. | 2:01.50 |
| 2010 | Campionat del Món en pista coberta | Doha, Qatar | 13a (h) | 1500 m. | 4:16.40 |
| 2011 | Universíada | Shenzhen, RP Xina | 15a (sf) | 800 m. | 2:06.53 |
| 2011 | Universíada | Shenzhen, RP Xina | 3a | 4 x 400 m. relleus | 3:33.09 |

## Marques personals

Les millors marques personals de Best al llarg de la seva trajectòria professional foren:

### Exterior

* 400 metres – 54.97 (Loughborough 2007)
* 800 metres – 2:01.50 (Bangkok 2007)
* 1000 metres – 2:39.68 (Oslo 2012)
* 1500 metres – 4:16.57 (Watford 2007)
* Una milla – 4:45.72 (Sheffield 2005)

### Interior

* 600 metres – 1:34.89 (Birmingham 2006)
* 800 metres – 2:05.25 (Sheffield 2012)
* 1000 metres – 2:49.96 (Birmingham 2006)
* 1500 metres – 4:12.29 (Birmingham 2009)
* Una milla – 4:32.29 (Birmingham 2010)

## Referències

* ↑ «Charlotte Best, GBR» (en anglès). AthleticsBiographies.Tripod.com. [Consulta: 21 gener 2019].
* ↑ IAAF, perfil de Charlotte Best
* 1 2 «Athlete Profile - Charlotte Best» (en anglès). ThePowerOf10.info. [Consulta: 21 gener 2019].
# Charlotte Amalie

Charlotte Amalie és la capital i la ciutat més gran del territori de les Illes Verges Nord-americanes que pertany als Estats Units. El 2010 la població censada era d'uns 18.481 habitants.
Charlotte Amalie està situada a la banda sud de l'illa de Saint Thomas. Disposa d'un port natural que fou un paradís per als pirates i que avui és una important escala per als vaixells que fan creuers pel Carib.
La ciutat s'anomenà Charlotte Amalie en honor de la reina Carlota Amàlia (1650-1714), consort del rei Cristià V de Dinamarca.
L'illa de Saint Thomas fou una possessió danesa del 1672 fins al 1917.

## Referències

* ↑ ALDETH LEWIN (Daily News Staff). «Census shows V.I.'s population down 2% - News». Virgin Islands Daily News, 25-08-2011. Arxivat de l'original el 12 abril 2013.
* ↑ Fodor's 2013 Caribbean. Nova York: Fodor's Travel Publications, 2012. ISBN 978-0-307-92934-1. OCLC 769428814.
* ↑ «Charlotte Amalie (United States Virgin Islands) - Encyclopædia Britannica». A: Britannica.com, 2012-08-27.
Capitals d'estat dels Estats Units :
ALMontgomery
AKJuneau
AZPhoenix
ARLittle Rock
CASacramento
CODenver
CTHartford
DEDover
FLTallahassee
GAAtlanta
HIHonolulu
IDBoise
ILSpringfield
INIndianapolis
IADes Moines
KSTopeka
KYFrankfort
LABaton Rouge
MEAugusta
MDAnnapolis
MABoston
MILansing
MNSaint Paul
MSJackson
MOJefferson City
MTHelena
NELincoln
NVCarson City
NHConcord
NJTrenton
NMSanta Fe
NYAlbany
NCRaleigh
NDBismarck
OHColumbus
OKOklahoma City
ORSalem
PAHarrisburg
RIProvidence
SCColumbia
SDPierre
TNNashville
TXAustin
UTSalt Lake City
VTMontpelier
VARichmond
WAOlympia
WVCharleston
WIMadison
WYCheyenne
DCWashington$^1$ Territoris:
ASPago Pago
GUHagåtña
MPSaipan
PRSan Juan
VICharlotte Amalie :
$^1$ Capital federal. :
# Ermindo Onega

Ermindo Onega (30 d'abril de 1940 - 21 de desembre de 1979) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1966.

## Referències

* ↑ Ermindo Onega a National-Football-Teams.com (anglès)
* ↑ (castellà) «Futbol Factory profile». Arxivat de l'original el 2007-10-20. [Consulta: 27 gener 2021].
# Seymour (Texas)

Seymour és una població dels Estats Units a l'estat de Texas. Segons el cens del 2000 tenia 2.908 habitants.

## Demografia

Segons el cens del 2000, Seymour tenia 2.908 habitants, 1.273 habitatges, i 790 famílies. La densitat de població era de 412,8 habitants per km².
Dels 1.273 habitatges en un 26% hi vivien nens de menys de 18 anys, en un 49,1% hi vivien parelles casades, en un 10% dones solteres, i en un 37,9% no eren unitats familiars. En el 35,7% dels habitatges hi vivien persones soles el 21,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,3% tenia menys de 18 anys, un 6,1% entre 18 i 24, un 20,9% entre 25 i 44, un 23,9% de 45 a 60 i un 24,8% 65 anys o més.
L'edat mediana era de 44 anys. Per cada 100 dones de 18 o més anys hi havia 79,6 homes.
La renda mediana per habitatge era de 23.662 $ i la renda mediana per família de 32.917 $. Els homes tenien una renda mediana de 21.891 $ mentre que les dones 19.292 $. La renda per capita de la població era de 16.062 $. Aproximadament el 15,6% de les famílies i el 19,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Seymour». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Seymour». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Seymour (Comtat d'Eau Claire)

Seymour és una població del Comtat d'Eau Claire (Wisconsin) als Estats Units d'Amèrica. Segons el cens dels Estats Units del 2000 tenia 2.978 habitants.

## Demografia

Segons el cens del 2000, Seymour tenia 2.978 habitants, 1.108 habitatges, i 863 famílies. La densitat de població era de 36,9 habitants per km².
Dels 1.108 habitatges en un 35,2% hi vivien nens de menys de 18 anys, en un 69% hi vivien parelles casades, en un 5% dones solteres, i en un 22,1% no eren unitats familiars. En el 16,1% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,02.
Per edats la població es repartia de la següent manera: un 26,1% tenia menys de 18 anys, un 5,6% entre 18 i 24, un 29,9% entre 25 i 44, un 28% de 45 a 60 i un 10,5% 65 anys o més.
L'edat mediana era de 39 anys. Per cada 100 dones de 18 o més anys hi havia 105,5 homes.
La renda mediana per habitatge era de 48.365 $ i la renda mediana per família de 50.969 $. Els homes tenien una renda mediana de 37.963 $ mentre que les dones 27.958 $. La renda per capita de la població era de 20.263 $. Aproximadament l'1,6% de les famílies i el 3,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Seymour» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Seymour». American Fact Finder. Oficina del Cens dels Estats Units, 12-01-2010.
# Chevigny

«Chevigny» té aquests significats:
* Chevigny (Jura), municipi francès al departament del Jura (regió de Borgonya - Franc Comtat)
* Chevigny-en-Valière, municipi francès al departament de la Costa d'Or (regió de Borgonya - Franc Comtat)
* Chevigny-Saint-Sauveur, municipi francès al departament de la Costa d'Or (regió de Borgonya - Franc Comtat)
* Libramont-Chevigny, municipi belga a la província de Luxemburg (regió valona)
* Villeneuve-Renneville-Chevigny, municipi francès al departament del Marne (regió d'Alsàcia - Xampanya-Ardenes - Lorena)
# Chikara Fujimoto

Chikara Fujimoto (Prefectura de Yamaguchi, Japó, 31 d'octubre de 1977) és un futbolista japonès.

## Selecció japonesa

Chikara Fujimoto va disputar 2 partits amb la selecció japonesa.

## Enllaços externs

* National Football Teams
* Japan National Football Team Database
# Ciencias naturales

Ciencias naturales és una pel·lícula dramàtica argentina de 2014 escrita, dirigida i produïda per Matías Lucchesi. La pel·lícula és protagonitzada per Paula Hertzog i Paola Barrientos. La pel·lícula va fer la seva aparició en cartellera el 3 de setembre de 2015.

## Sinopsi

Lila, una nena de 12 anys, sent la profunda necessitat de conèixer la seva veritable identitat. No sap qui és el seu pare i està disposada a qualsevol cosa per trobar-lo. Lila passa els seus dies en una escola rural allunyada de tot. L'hostilitat de l'hivern, els seus pocs recursos i la llunyania fan que aquest desig es torni inassolible. Una matinada Lila decideix escapar de l'escola i de la seva mare amb una petita xapeta com a única pista. La seva mestra la descobreix però decideix ajudar-la. Juntes emprenen un viatge que canviarà les seves vides.

## Premis i nominacions
### Participació en festivals de cinema

La pel·lícula va participar en una àmplia gamma de festivals al voltant del món entre els quals es troben el Festival de Berlín, Festival de Miami, Festival de Seattle, Festival de Los Angeles, Festival de São Paulo, Festival de Palm Springs, el BAFICI, entre una altra desena de festivals.

### Premis Sur

La desena edició dels Premis Sur es va dur a terme el 24 de novembre de 2015.
| Any | Categoria | Nominat | Resultat |
| 2015 | Millor opera prima | Matías Lucchesi | Guanyador |

### Premis Cóndor de Plata

La 64a edició dels Premis Còndor de Plata es durà a terme a l'octubre de 2016
| Any | Categoria | Nominat | Resultat |
| 2016 | Millor ópera prima | Matías Lucchesi | Guanyador |
| 2016 | Millor revelació femenina | Paola Barrientos | Guanyador |
| 2016 | Millor revelació femenina | Paula Hertzog | Nominada |
| 2016 | Millor guió original | Matías Lucchesi Gonzalo Salaya | Nominat |

### Premis Platino

| Any | Categoria | Resultat |
| 2015 | Millor opera Prima de Ficció | Nominat |

## Referències

* ↑ «REVIEW: Ciencias Naturales - BAFICI» (en castellà). Alta Peli. Arxivat de l'original el 17 de setembre de 2015. [Consulta: 25 octubre 2015].
* ↑ «Las escuelas van al cine» (PDF) (en castellà). Govern de l'Argentina. [Consulta: 4 juliol 2023].
* ↑ «Todos los estrenos del jueves 3» (en castellà). La Izquierda Diario. Arxivat de l'original el 15 d'octubre de 2015. [Consulta: 25 octubre 2015].
* ↑ «Los nominados a los Premios Sur 2015» (en castellà). Noticias de los Premios Óscar. [Consulta: 19 octubre 2015].
* ↑ «Cóndor de Plata 2016: Todos los nominados» (en castellà). Escribiendo Cine. Arxivat de l'original el 2016-04-05. [Consulta: 12 maig 2016].
* ↑ EC, Redacción «Premios Platino: estos son los nominados de la edición 2015» (en castellà). , 27-05-2015 [Consulta: 25 gener 2018].

## Enllaços externs

* Ciencias naturales (2014) a Cinenacional.com
* Tràiler de la pel·lícula a YouTube
# Sibil·la d'Armènia

Sibil·la d'Armènia, comtessa de Tripoli i princesa titular d'Antioquia, morta l'any 1290, fou la filla de Hethum I de Barberon i d'Isabel d'Armènia.
Des de diverses generacions, diversos litigis oposaven el regne armeni de Cilícia al principat d'Antioquia. Tot havia començat per la possessió de ciutats que es trobaven sobre la frontera entre els dos països. Lleó II d'Armènia va fer presoner a Bohemon III d'Antioquia, però la ciutat d'Antioquia va refusar entregar-se als armenis. Finalment l'hereu de Bohemon III, Ramon, es va casar amb la neboda de Lleó II. Van tenir un fill, Ramon Rupen d'Antioquia, però Bohemon IV d'Antioquia, comte de Trípoli i fill segon de Bohemon III, va apartar el seu nebot de la successió d'Antioquia. Va seguir una guerra entre l'oncle i el nebot, aquest sostingut per Lleó II. Ramon Rupen va aconseguir el principat però als tres anys Bohemon IV acaba per expulsar-lo definitivament. Bohemon IV va tenir diversos fills entre els quals un anomenat Felip que es va casar amb Isabel d'Armènia, la filla i hereva de Lleó II. Però les seves conviccions religioses el feren detestar als seus nous subdits que finalment es van amotinar. El cap de la noblesa armènia, Hethum de Barberon, va empresonar a Felip i a continuació el va fer matar, i es va casar amb la seva vídua.
El 1250, Lluís IX de França va arribar a Terra Santa i, desitjós de preparar els Estats Llatins d'Orient per a les properes ofensives mameluques, va intentar reconciliar als dos rivals. Aquests van fer la pau i Sibil·le, filla de Hethum i d'Isabel, es va casar amb Bohemon VI d'Antioquia, el net de Bohemon IV i el nebot de Felip.
Van tenir quatre fills :
* Bohemon VII, comte de Trípoli († 1287)
* Isabel
* Lucia, comtessa de Tripoli († 1299)
* Maria († 1280), casada amb Nicolau de Saint-Omer († 1294), senyor de Thèbes, batlle de Morea

## Bibliografia

* René Grousset, L'Empire du Levant : Histoire de la Question d'Orient, Paris, Payot, coll. « Bibliothèque historique », 1949
# Sheshonq III

Sheshonq III, Usermaatra Setepenra Sheshonq o Sesonquis III, faraó de la dinastia XXII d'Egipte, o Líbia; va regnar de 825 a 818 aC.; després es converteix sol en rei de Tanis, de 818 a 773 aC. Governà durant el Tercer període intermedi d'Egipte.

## Biografia

És el fill gran de Takelot II, i net d'Osorkon II i Karoma II. Es va casar amb Tentamenopet, després amb Dyedbastetanj i Tadibastet I. Hauria tingut sis o set fills, inclosos Pami i potser Sheshonq IV. Després d'un llarg regnat de més de trenta anys, els fills de Sheshonq III el succeeixen i Pamiy regnarà set anys, heretant un poder que li disputarà Petubastis I i d'altres caps de clans del delta; és el principi de la decadència de la dinastia líbia.
El seu regnat es caracteritza per l'increment de l'anarquia. Per tal d'evitar les errades dels seus predecessors, Sheshonq III consent als tebans escollir al Summe sacerdot d'Ammón, càrrec que es concedeix a Horsiese II. Els tebans l'acusen d'usurpar el poder que havia de correspondre al príncep Osorkon, que estava a càrrec de l'Alt Egipte.
Les grans ciutats del delta passen a les mans de grans caps independents i al8è any del seu regnat la unitat d'Egipte fa fallida. Un d'aquests grans caps, de llinatge reial, de nom Petubastis, es declara rei i funda una dinastia rival, instaurada a Leontòpolis, la dinastia XXIII d'Egipte.

## Testimonis de la seva època

Sheshonq III deixarà nombroses edificacions erigides al Baix Egipte; es va fer enterrar a Tanis, on va ordenar construir la monumental porta del temple d'Ammon.
* Porta al temple d'Ammon a Tanis (Arnold 1999:40).
* Afegits al temple d'Ammon a Tell el-Balamun (Arnold 1999:40).
* Mesdet, santuari per a Thot (Arnold 1999:40).
* Blocs amb el nom del rei de diversos llocs: Tell Umm Harb, Mendes, Kom el-Hisn, El Bindara (Arnold 1999:40).
* Estela datada al quinzè any del rei (Museu Petrie, UC14533).
| Predecessor: Takelot II | Faraó Dinastia XXII | Successor: Pami |

## Referències

* ↑ Cronología según Grimal, Arnold y Shaw.
* ↑ Nos ancêtres de l'Antiquité 1991. Christian Settipani, pp.153,163,164 i 166

## Enllaços externs

* http://www.digitalegypt.ucl.ac.uk/chronology/sheshonqiii.html
# Sheshesh

Sheshesh (el sistrum) fou el nom del nomós VII de l'Alt Egipte. La capital fou Hut-Sekhem-Senusret (Diòspolis Parva). Els seus deus foren Bat i Hu (amb temples a la capital).

## Referències

* ↑ Bunson, Margaret. Encyclopedia of ancient Egypt. Rev. ed. New York: Facts on File, 2002. ISBN 978-1-4381-0997-8.
* ↑ «Nomes, cities and sites» (en anglès). Kibutz Reshafi. Arxivat de l'original el 2019-04-05. [Consulta: 8 octubre 2022].
# Charleville

«Charleville» té aquests significats:
* Charleville (Marne), municipi al departament del Marne (regió del Gran Est, França)
* Charleville-Mézières, municipi al departament de les Ardenes (Gran Est)
* Charleville-sous-Bois, municipi al departament del Mosel·la (Gran Est)
* Cantó de Charleville-Centre, cantó al districte de Charleville-Mézières del departament de les Ardenes
* Cantó de Charleville-La Houillère, cantó al districte de Charleville-Mézières del departament de les Ardenes
* Districte de Charleville-Mézières, districte al departament de les Ardenes (regió del Gran Est, França)
# Clàssica de Sant Sebastià 1990

La Clàssica de Sant Sebastià 1990, 10a edició de la Clàssica de Sant Sebastià, és una cursa ciclista que es va disputar l'11 d'agost de 1990 sobre un recorregut de 248 km. La cursa formà part de la Copa del món de ciclisme.
Van prendre la sortida 248 corredors, dels quals 161 finalitzaren la cursa.
El vencedor final fou l'espanyol Miguel Indurain, de l'equip Banesto, que s'imposà en solitari a la meta de Sant Sebastià. Acabaren segon i tercer respectivament el francès Laurent Jalabert (Toshiba) i l'irlandès Sean Kelly (PDM-Concorde).

## Classificació general

| | Ciclista | Equip | Temps |
| 1 | Miguel Indurain | Banesto | 6h 19' 59" |
| 2 | Laurent Jalabert | Toshiba | + 2' 24" |
| 3 | Sean Kelly | PDM-Concorde | m. t. |
| 4 | Tony Rominger | Chateau d'Ax | m. t. |
| 5 | Federico Echave | Clas-Cajastur | + 2' 29" |
| 6 | Steve Bauer | 7 Eleven-Hoonved | m. t. |
| 7 | Enrique Aja | Teka | m. t. |
| 8 | Jesús Rodríguez Magro | Banesto | m. t. |
| 9 | Pascal Richard | Helvetia-Fichtel & Sachs | m. t. |
| 10 | Marino Lejarreta | ONCE | m. t. |

## Enllaços externs

* Web de la cursa Arxivat 2005-12-20 a Wayback Machine.
* Resultats a cyclingbase.com Arxivat 2010-12-14 a Wayback Machine.
* Resultats a les-sports.info
# Sergio Sánchez Morán

Sergio Sánchez Morán (Reus, 1984) és un programador i dibuixant de còmics espanyol. Va començar a editar el seu primer webcómic, ¡Eh, tío!, a l'abril de 2005. Des de llavors ha compaginat continuar publicant-lo ininterrompudament amb altres projectes, entre els quals destaca fer el guió del webcòmic El Vosque entre 2009 i 2015, reconegut amb el premi al Millor Webcòmic en el Expocómic de Madrid en 2012. i la secció de la revista El Jueves Anunciado en Televisión. Aquests dos últims projectes així com una de les sèries d'¡Eh, tío! han estat editats en paper com a àlbums recopilatoris.

## Referències

* 1 2 «Entrevista a Morán en Guía del cómic», 01-09-2011. Arxivat de l'original el 2014-10-23. [Consulta: 31 gener 2015].
* ↑ «Autors convidats a expocomic 2011». Arxivat de l'original el 24 de setembre 2015. [Consulta: 7 maig 2016].
* ↑ «Reseña en Animacomic 2013». [Consulta: 31 gener 2015].
* ↑ «Expocómic premia a El Vosque como mejor webcómic español», 2012. [Consulta: 24 febrer 2015].
* ↑ «Webcómics y cómic digital: Lo Mejor de 2012», 04-01-2013. [Consulta: 24 febrer 2015].
* ↑ «Catálogo en Todostuslibros.com». [Consulta: 31 gener 2015].